
lctcrns a graeco vocabulo i*Tipos derivatur, quod 
aviculam flavi coloris significat, qaam Latini galbulam 
vocant, et hoc nomine morbus iste nuncupatus fuit, 
quia, hac ave spectata, sanarl id malum tradunt, et 
avem mori. Veteres quoque morbum regium, morbum 
aareum il I um vocarunt. Burserius sequente* praebat 
icteri characteres cutis universa, vel praeter modum fla- 
vescit vel viret, vel nigricat, vel pallet, vcl vario et 
mixto quasi pigmento inficitur., quae coloris varictates 
ab hepatis morbis, atque a bilis excretione impedita, 
aat imminuta originem habent. ' '» ■ 

Clarissimus Tommasinius serjuentem icteri tlescri- 
ptionem exibct; flavedo cutis, qaae presertim in ocu- 
lis conspicua evariit ; urina flava ita ut chartam vel 
linteum album iri eam immissum colore lutco tingere 
Taleat; sanguiriis serum plns minasve croceo colore 
tinctum observatur, feces sunt cinereae et coloris terrei. 

Quoad originem icterus dividitur in idiopalicum et 
in sympthomaticum ; quoad decursum in acuium et chro- 
nicum, in continunm et intermittentem; qaOad exten- 
tionem in universalem, ct partialem, quoad causas quae 
icterum inducere solent, tot constitni possant divisio- 
nes quot sant causae illam excitantes; sic habemus 
icterum calculosuin, phlogisticum et spasmodicum etc. 

Nosographia. 



Morbus bic qaandoque de repente evolvitur, ita ut 
nullum penitus symptoma prodromum adparere soleat; 
quandoque autem lente manifestatur, et tunc nonnulla 
signa prodroma observantur, uti cssent: sensus mole- 
stus lassitudinis spontaneae, universalis, ct membrorum 
gravedinis, tentio atque ponderis sensus ad hipocon- 
dria et ad epigastrium, tristitia, anxietas, inquietudo, 
adpetitus dejectus, nausea, yomitus ipse biliosus, car- 
dialgia, horroria sensus in extremi tatibus, pruritus mo- 
lestus per corporis superticiem et stypsis. 

Postea qaam haec prodroma per aliquot dies con- 
tinuaverant icterus veram suam formam induit. Cu- 
tis et albuginea oculorum flavescere incipiunt, quae fla- 
vedo sensim sensimquc ad reliquas corporis partci 
extenditur. Certius ac istud phaenomenon sunt uri- 
nae quae flaveae, lutae et fere nigrae quae chartam 
aut linteum in illis iminissum proprio colore tingunt. 
Hisce adjungitur torpor, artuum tremor, somnus tur- 
batus, vigilia molcsta, sitis intensa, febris ; in regio- 
ne hipocondriaca dextra autem aeger dolores recur- 
rentes atroces accusat, praecipue si icterus a locali ir- 
ritatione, vel ab aflectionibus spasticis provenit. Incre- 
scente morbo phoenomcna supradicta quoad intensita- 
tem atque extentionem valdopere augentur. Febris nunc 
acutissima evolvitur ; tnrbae gastricae, lingua flava, vel 
muco albo tecta, interdum fusca, praecipue ultimis vi- 
tae diebus, dolores in abdomine, ipsius intumescentia, 
stypsis ostinata vel faeces parvae, cinereae fetidae, et 
coloris terrei; sensatio ponderis, atque dolor in ven- 
triculo auctas, cephalea dira, animus valde tristis , per- 

▼Jgilinm et deliria. Aliquoties aliae secundariae affe- 
ctiones associantur. Quando morbus in mortem tran- 
sire minatar etiam paralyses convultiones epilepticae 



e medio tollunt. 

Jetiologia. 



::. *** ♦ 



Sat freqaenter icterus adparere solet in climatibus 
calidioribus* in locis limosis, paludbsis et ncbulosis. Ani- 
mi adfectus et pathemata graviora praeprimis in indi- 
▼idais sensilioribus, ati essent, ira vehcmcns et c\al- 
tata, atque terror improvisas, moeror, tristitia, pavor 
inter cansas occasionales recensentur. Hic quoque ad- 
notanda sunt stadia nimis intensa graviora, continua^ 
vita sedentaria, iners, affectiones diuturnae, hypocon- 
driacae in bominibus, et histericae in malieribus ; vul- 
nera caesa, contusa, illa ex armis detonantibus infli- 
cta, presertim si sabjecti dispositio ad hanc morbum, 
temperaturae, vicissitudines, adfectus et patheraata, er- 
ror in regimine, aer corruptus adsocentur • alimenta 
ingesta qualitate et quantitate peccantia ; fungi venc- 
nati, plumbam, arsenicum, spirituosoram abusus, utt 
liquorcs et aromata praeprimis in subjectis juiiioribus, 
robastis et plethoricis. Omnia haec priroario mfodo huic 
morbo ansam praebere possant. Qaae autem secunda- 
rio modo icteram progignere valent sunt: cutis tran- 
spirationis, menstruorum, haemorroidum suppressio; 
exhantcmatum et impetiginum retropolsio, fonticulorum 
ct ulcerum vesicatio; febris exhantematicae malignae, 
histerismus et epilepsia etc. 

Diagnosis. 



Jam vidimus icterum a causis divcrsis ortum du- 
cere posse, quapropter varias quoque icteri species 
admitterc debemus. In nostra divisione statuimus tres 
icteri species scilicet icterum inflammatorium, spasmo- 
dicum et calculnsum. Nunc signa diagnostica traderaus, 
ex quibus unam speciem ab alia distingui posse. Icte- 
rus phlogisticus agnoscitur pro partc ex hypocondrii 
dexteri cxploratione atque tumefactionc, pro parte ex 
symptomatum aliarum specierum defectu, pro parte ex 
phaenomcnis, quamvis obscuris, lcnlae phlogoseos ; et 
pracprimis dolori scapulae, ventriculi , siti, calori fe- 
brili attcndendum est, qui calor manifestatur certis 
dici horis, et pro parte tandcm ex causis morbosis quae 
huic alTectioni precrant uti essent: cxercitium corpo- 
ris violcntum, constitutio febrium gastrico-biliosarum 
praedominans ; cxstus immodicus cum vaporum auturani 
tempore cx paludis cxalatione conjunctus, et tanclem 
6pirituosorum abusus. 

Icterus spasticus: haec specics absque ulla contli- 
tione neque organica neque phlogistiea, et absque ullo 
morbo pregresso ex tempore cnasci solet, et illico bilis 
excretioncm supprimit: plerumque icterus spasmodicus 
a causa quae illum induxit cognoscitur; sunt vero cau- 
sae ira, terror, quorumdam serpentium morsus, ictus 
atque capilis concussiones. Evolvitur statim post animi 
pathemata in individuis irritabilibus cum doloribus atro- 
cibus in ventriculo, et in intestmis cum corporis rigore, 
convulsionibus et animi alienatione; quandoque absque 
dolore insurgit cum difficili respiratione, summa anxie- 
tate, pulsu parvo, contracto, intermittente, qui insul- 

tus bis tcI ter Jn die recurrlt Plerumque in hypocon- 
drio dextero nulla durities persentitur. 

Icterus calculosus ab impedimento quodam meca- 
nico excretioni biliari procedit, qui plerumque a tu- 
more in hepatis parcnchimate cvoluto originem suam 
trahit; saepe ac saepius scyrrus ad pillorum, et ad 
duodcnum, et sic pariter calculorum in ductu hepatico 
et cholledoco existentia uti icteri causa habentur. Dia- 
gnosis hujusce icteri speciei perdificilis est, nisi aeger 
similium corporum expulsionc jam alias morbosam suam 
capacitatem calculorum productioni indicaverit. Suspi- 
cari tamen Jicebit de irritatione calculosa quando ictero 
dolorcs intermittentes adsociantur, et quando color ipse 
itericus de repentc atque sinc ordine adparet, et dis- 
parct. 

De icteri conditione patologica. 

Clarissimi medici Wan-Swieten, Morgagni us et Hal- 
lerus putant, quod sub vasorum actione pertorbata bi- 
lis in sanguine gcnerari, adeoque icterus eccitari pos- 
sit, et exemplum referunt icteri dimidii corporis in seni- 
culo qui post iram in apoplexiam, et dein in hemiple- 
giam dextri lateris incidit quod latus eodem tempore 
occupabat icterus, minime verosinistrtim. Jam a Galeni 
tempore bilis principia in sanguine continere credebatur. 
Questio nunc exurgit, an bilis generari possit extra 
sjstema hepaticum? Quibns haec opinio arridet ajunt 
si ex cohibita bilis secretione illius principia in massa 
sanguinis remanent; sanguioem ipsum ct omnes reliquos 
tumores flavesccre expcrientia testatur; sed icterus fre- 
quenter ab impedita bilis secretione ortum agnoscit du- 
bitandum igitur non est, bilem in sanguine efformari, 

et ictero occasionem praebere posse. Qui huic opinioni 
assentiri nequeunt e contra dicnnt, bilem jam efforma- 
tam nunqaam in sanguine detcxisse, et ad propriam co- 
gitationem roborandam periculis a summis viris Thenard 
ct Deyeux institutis innituntur, qui nunqaam in sanguine 
tctericorum accarate examinato bilem jam paratam dete- 
gere valaerunt; qua propter Pathologi hi autumant ad 
bilem gignendam hepar summopere necessariam esse, 
et si bilis in systemate circalatorio inveniatur excogi- 
tant bilem in hepate prius paratam fuisse, et cum ejas- 
dem excretio impedita esset per qualemcumque cau- 
sara, tunc autem vasa linphatica hcpatis bilem absor- 
bent et illam in systema sanguiferum trasmittunt; re- 
tinent ergo non ex secretione bilis sed potius ex bilis 
excretione impedita saepe ac saepius icterum enasci 
posse. Id quod experimenta a Clarissimo Portal insti- 
tuta extra ullam dabitationem ponnnt; etenira iste au- 
ctor asseritin animalia nonnulla brevi post ductus chol- 
ledoci dciigationem ab ictero corripi vidisse, et in eoram 
sectione vasa lympatica hepatis humore flavo, et amaro 
repleta inventa suntOpinionem hanc et summi viriFrank 
atque Marcard confirmare conantur, qaam ad clariorem 
reddendam exemplo utiturFrank. nempe quod in eunucho 
licet seminis principia in sangnine adsint, nullibi tamen 
seminis vestigia inveniuntur. Neotericos ad hanc senten- 
tiam aliquantulum tamen modificatam accedere quoqae 
nobis videtur. Cum autem ipsi observassent plerumque 
icterum aKqui morbo adparatus hepatici associari sta- 
tuerunt tres icteri species. Primam speciem habemus, 
quando bilis excretio anspensa cernitur ex quadam al- 
teratione hepatis parenchimatis, id qaod observare fas 
«•t itt ieteio aymthomatico hepatitis acutae vel chro- 

nicae absceasunm et de£enerationnm tcxtus proprii 
hepatici. Habemus secundam sprciem, quando subitanea 
suspensio excretiunis biiiaris propter spasmum via- 
rum hepaticarum praecipue, vel propter spasmum nnii 
versalem indiyidui exoritur et tunc gignitur sic dictus 
icterus spasmodicus, icterus gravidarum etc. Habemus 
tertiam spcciem, ubi parencbima hepatis sanum est, et 
secretio efformari potest, excretio tamen hnjuscc liquidi 
suspenditur propter ductuum excretoriorum obstructio- 
nem, et tunc enascitur icterus per comprcssionem ductus 
hepatici et choledoci ; icterus calculosus tandem ex- 
surgit,si viae excretoriae ex biliaribus concrctionibus 
obstruentur Hisce attente consideratis facile nobis de- 
ducendum erit, quod in omnibus his icteri speciebus 
semper supponitur bilis secretionem a systemate he- 
patico parari, et tantummodo ejus naturalem decursum 
intercepi, qua propter lymphatica bilem obsorbent et 
eam in circulum ducunt. Nos hanc opinionem libenter 
amplectimur, quia nobis videtur magis rationi et factis 
consona, et eo magis quia hac in cogitatione consentien- 
tem habemus eximium Tomasinium. 

Prognosis. 

m 

Quamvis icterus inter pertinaciores adfectiones re- 
censendum est, tamen in nostris regionibus satis fau- 
sta pronunciari potest prognosis. Ut vero necessaria 
cum circumspectione in predicendo futurum illius de- 
cursum, et exitum incedamus bene attendendum est, 
ad causas eum inducentes, ad dccursum et symptoma- 
ta, ad aegri individualitatem, ad complicationes, et ad 
alias circumstantia8. Icterus qui originem suam a «up- 

pressione cujusdam sanguinis aat alius humoris, pro- 
fluvii habitualis trahit, facile vinci potest. si denuo aut 
natura juvante aut pharmacorum usu fluxus suppressus 
revocetur. Qui a calculis biliarihus aut in cjstide fcl* 
lea, aut in ductibus biliaribus haerentibus ortum agno- 
scit, icterus dificillime sanari polest, nisi prius calculi 
ipsi destruantur, sed saepe calculi rursus evolvantur 
et icterus iterum in scenam venit. Icterus, qui ab 
hepatis phlogosi valde intensa , ab ostrnctione con- 
spicua, a scirrho aut abscessu, et ab adaucta bujusce 
visccris mole oritur difficillimc curatur, et acgrum 
ad hjdropem, et ab alia mala secundaria disponit 
Icterus vero symptomaticus in febribus intermitten- 
tibus levioribus facile cum mcdicaminibus quae febrim 
ipsam vincere valent curatur; in tjpho fere sem- 
per letalis evadit. Quo diuturnior quo vehementior 
est icterus eo majus periculura minatur; et si macies, 
cachexia singultus; sopor, dcliria, hjdrops; aut vomi- 
tus bilis-atrae, haemorragiae, convulsiones, Iipothjmiae 
reiteratis vicibus exurgant timendum est aegrum e mc- 
dio tolli. Senes infirmi cachectici aut illi, qui alia labe 
detenti sunt. et in quibus icterus manifestatur, di£Bci- 
lius curantur, quam juvenes, et homincs robusto teru- 
peramento praediti. Si icterus cum hepatitide, aut pe- 
ritonitide complicetur sempcr aliquo stipatur pericu- 
lo, si hjdrops asoites aut lienis tumor adjungan- 
tur tunc aegrum non raro ad necera perducit. Pe- 
riculo minus refertus, qni in nostris regionibus obser- 
vatur quam in aliis, ubi tempestatis repentinae vicissi- 
tudines, et caloris intensi in frigus momentanca trans- 
mutatio sibi invicem frequentius subsequuntur ; ubi ex 
locia limosis atque palludosis evolvuntur putridae exa- 

iationes quae ei nisum perniciosum ei indolem raali- 
gnam commonicare valent. tunc icterus letalis evadit. 

Therapia. 

Vidimus quod icterus a pluribus cansis ortum dticere 
potesf, plures igitur etiam indicationes curativae esse 
debent ad tollendas hasce causas apprime accomodatae. 

Si icterus ab acuta vel chronica hepatitide proce- 
Jat, methodus antiphlogistica adhibenda est; hinc cum 
magno emolumento vena secabitur, et etiam repetitis 
vicibus, hirudines medicinales ad vasa sedalia, et ad 
hepatis regionem adplicabuntur, et interne preseribun- 
tur purgantia antiphlogistica, talia sunt sales medii* 
ali tartarus tartarisatus, sal amarum, pulpa tamarindo- 
rum. iTcnmr tartari ctc. Omni aevo, nec non ubicumque 
terrarum mercurialia aegris hepatitide praesertim chroni- 
ca laborantibus suppeditata fuerunt ; ilidem valde cfficax 
est potus frigidus aquosus. Si adcst haepatis infarctus 
qui secundum celeberrimum Tomasinium nil aliud est 
nisi lcnta adfectio phlogistica, praeter jam enuraerata 
remedia cum magno levamine adhibitum fuit calomel 
interne et externe sub forma frictionis unguentum nea- 
poletaneum, ad hypocondrium dextcrum. 

Quando icterus ab adfcctionc spasmodica originem 
«uam ducit, tunc ad remedia antisnasmodica confugen- 
dum est; fomentationes ergo pracprirais ad regionem 
bepatis adhibendae crunt, ex decoctionibus herbarum 
emollientium desuraptae, scilicet malvae parietariae, sa- 
ponariae, camoraillae etc.; sic et semicupia, nec non 
balnea tepidula universalia siraplicia utenda snnt; con- 
veninnt praeterea inunctiones oleosae, et emplastra 
ex cicnta, et ex hjusquiamo ad bypocondrium dexte- 

rom opposita ; interne verum valde commendantar in- 
iusa camomillae, valerianac sylvestris, cum pauca mu- 
•chi quantitate; opium ne nimis stimulet cum ipeca- 
chuana jungitur, et parva dosi porrigitur. — Calculi in 
gystemate haepatico existentes fibras irritare, nec non 
extendere debent, consonum ergo rationi est excogi- 
tare icterum ab ipsis inductum icteri spasmodico vel 
phlogistico referri posse ; nam propter fibrarum conti- 
naam irritationem atque distentionem evolvitur pro- 
cessus phlogisticus in fibris irritatis (id quod non in- 
terruptae et molestae impressioni omnium substantia- i 
rum irritantium saccedere videmus); et tunc icterus ex 
calculis non erit dissimilis illo qui ex acuta vel chronica 
phlogosi provenit; et solummodo in eo diversus erit, 
quia non sanabitur, nisi prius calculi a locis irritatis 1 
amoveantur; tamen si calculornm actio adhuc limitata 
cst, ut irritationem tantummodo progignere valuerit; 
icterus ex inde inductus irritativus tantum erit, et illo 
spasmodico analogus. In primo igitur casu indicationes 
curativae erunt illae eaedem, quas jam vidimus conve- 
nire in ictero phlogistico, idest antiplogistica et sol- 
ventia; secundo in casu illae erunt quas valde utiles , 
praedicavimus in ictero spasmodico, nempe antispamo* 
dica. In hisce duabus icteri speciebus a Witth et Da- 
rande valde laudatum fuit medicamen compositum ex 
eteris duabus partiiTus et ex essentiae therebentinae una 
parte vitello ovorura subactis, cnjus mixturae aliquae 
guttae mane et vespere congruo vciculo suppeditan- 
dae ernnt ; praelaudati auctores tradunt hoc remedium 
solvendi vel saltem promovendi calculorum expulsionem 
proprietatem possidere; haec facaltas tamen non sati« 
comprobata est. 

THESES DEFENDENDAE 

I. 

Gastro-enteritis vermes generat, sed etiam vermes gastro- 
enteritidem gignere possunt. 

n. 

In Diabete respicienda est qualitas potius quam quantitas 
urinarum. 

IIL 

ln morborum diagnosi genii epidemici notio, valde contri" 
buit. 

IV. 

Haud verum, febrem sic dictam puerperalem nihil aliud 
esse quam peritonitidem. 

v. 

In curatione peUagrae methodus antiphlogistica caeteris 
praeponenda. 

VI. 

Nonnullae operationes Chirurgicae uti causae verminatio- 
nis respiciendae sunt. 

vn. 

Urinae consideratio in morbis non est negligenda. 

